Η άρση του απορρήτου των επικοινωνιών ως ειδική ανακριτική πράξη
Creators: name: Αθανασιάδου, Ανθούλα Αθανασίου
Publisher: name: Aristotle University of Thessaloniki
Year: 2023
Subjects: Άρση απορρήτου
Ν.5002/2022
Ειδικές ανακριτικές πράξεις
Lifting of privacy
L.5002/2022
Special investigative acts

description: Η τεχνολογική εξέλιξη έχει διευρύνει την έκταση προσβολής του απορρήτου των επικοινωνιών τα τελευταία χρόνια. Οι δυνατότητες για την συλλογή, την επεξεργασία και την αξιοποίηση των πληροφοριών που αφορούν τη ζωή του ατόμου είναι πραγματικά απεριόριστες. Παρότι έχει θεσπιστεί νομοθετικά ένα ευρύ πλαίσιο προστασίας, προκειμένου να διαφυλαχθεί το δικαίωμα που κατοχυρώνει το απόρρητο των επικοινωνιών, συχνά παρατηρούνται φαινόμενα που οδηγούν στην προσβολή του. Σκοπός της παρούσας μεταπτυχιακής διατριβής είναι η μελέτη των νομοθετικών διατάξεων που εξασφαλίζουν το απόρρητο των επικοινωνιών και οι προϋποθέσεις υπό τις οποίες επιτρέπεται η άρση του. Στο πρώτο κεφάλαιο αποτυπώνεται το νομικό πλαίσιο προστασίας τόσο στην ελληνική έννομη τάξη όσο και στο διεθνές και κοινοτικό δίκαιο και προσδιορίζεται η έννοια του απορρήτου που αποτελεί το προστατευόμενο έννομο αγαθό των διατάξεων που αναλύονται. Στη συνέχεια καθορίζεται η έκταση της συνταγματικής προστασίας, οι φορείς και οι αποδέκτες του δικαιώματος και εξετάζεται η διαδικασία της άρσης του απορρήτου τόσο για λόγους εθνικής ασφάλειας όσο και για τη διακρίβωση αδικημάτων, ενώ παράλληλα αξιολογούνται οι νομοθετικές μεταβολές που επήλθαν με τον Ν.5002/2022, ο οποίος αντικατέστησε τον Ν.2225/1994. Στο τρίτο κεφάλαιο παρουσιάζεται η ειδική ανακριτική πράξη της άρσης του απορρήτου των επικοινωνιών, όπως αυτή κατοχυρώνεται στο άρθρο 254 του Κώδικα Ποινικής Δικονομίας, ένα γενικό πλαίσιο για τα χαρακτηριστικά και τις προϋποθέσεις διενέργειας των ειδικών ανακριτικών πράξεων, το ζήτημα της άρσης του απορρήτου σε βάρος τρίτων και η προβληματική της δικονομικής αξιοποίησης των τυχαίων ευρημάτων. Τέλος αντικείμενο μελέτης αποτελεί η αποδεικτική αξιοποίηση της άρσης του απορρήτου και το πλαίσιο των αποδεικτικών απαγορεύσεων που τίθενται στην ποινική δίκη.
description: Technological developments have broadened the scope of the invasion of privacy of communications in recent years. The possibilities for collecting, processing and exploiting information about an individual's life are truly limitless. Although a broad framework of protection has been established by law in order to safeguard the right to privacy of communications, there are often phenomena that lead to its violation. The purpose of this Master's thesis is to study the legal provisions guaranteeing the confidentiality of communications and the conditions under which it may be lifted. In the first chapter, the legal framework of protection in the Greek legal order as well as in international and Community law is described and the concept of confidentiality, which is the protected legal interest of the provisions analysed, is defined. The extent of constitutional protection, the bodies and recipients of the right are then determined and the procedure for the lifting of confidentiality both for reasons of national security and for the investigation of offences is examined, while the legislative changes introduced by Law 5002/2022, which replaced Law 2225/1994, are also evaluated. The third chapter presents the special investigative act of lifting the secrecy of communications, as enshrined in Article 254 of the Code of Criminal Procedure, a general framework for the characteristics and conditions for carrying out special investigative acts, the issue of lifting secrecy against third parties and the problematic issue of the procedural use of incidental findings. Finally, the evidentiary use of the lifting of confidentiality and the framework of evidentiary prohibitions in criminal proceedings are the subject of the study.
description: Σε συνεργασία με: Νομικής (Δημοκρίτειο Πανεπιστήμιο Θράκης)